ผมคอแดง หลังจากการผ่าตัดทอมซิลอักเสบ ในปี 60 แต่ทุกวันคอยังแดง เจ็บๆ มีจุดแดงๆในคอ อยากทราบว่า อาจจะเป็นโรคอื่น หรือเปล่าครับ ( เป็นแบบนี้ตลอด ไปหา หลายครั้ง ก้ไม่ได้ตรวจเพิ่ม ).
สวัสดีค่ะ การวินิจฉัยที่เป็นไปได้-คออักเสบและติดเชื้อ อาจเกิดได้จากเชื้อไวรัสและแบคทีเรีย โดยแยกจากการตรวจร่างกายและตรวจดูเม็ดเลือดขาวในเลือด-ต่อมทอนซิลอักเสบ แต่หากผ่าตัดต่อมทอนซิลออกไปหมดแล้ว ก็ไม่น่าเป็นไปได้-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยหากมีจุดแดงๆในคอ เจ็บคอ น่าจะมีภาวะคออักเสบหรือติดเชื้อ แต่จะต้องหาให้เจอด้วยว่าน่าจะเกิดจากเชื้อในกลุ่มใดค่ะ ถ้าเป็นกลุ่มไวรัสคือรักษาตามอาการ แต่ถ้าเป็นในกลุ่มแบคทีเรียก็ควรได้รับยาฆ่าเชื้อในกรณีนี้หากรักษามาแล้วไม่ดีขึ้น ควรกลับไปพบแพทย์เพื่อประเมินอาการซ้ำ โดยอาจแจ้งแพทย์ว่ามีประวัติการรักษามาหลายครั้งแล้วไม่ดีขึ้น แพทย์อาจจะทำการตรวจเพิ่มเติมที่จำเป็น เช่นเก็บตัวอย่างจากหลังคอไปตรวจหาเชื้อไข้หวัดใหญ่หรือเชื้อแบคทีเรีย หรือเจาะเลือดดูว่ามีเม็ดเลือดขาวสูงผิดปกติหรือไม่การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ งดสูบบุหรี่